Държавен вестник, бр. 64, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  64
(г)	 Изменения
Всяко изменение на която и да е разпоредба 
на настоящите Условия може да бъде направе­
но, ако е одобрено с Извънредно решение или 
Писмено решение. За целите на настоящите 
Условия „Извънредно решение“ означава 
решение, прието на заседание на Съвета на 
Облигационерите, надлежно свикано и прове­
дено в съответствие с Договора за фискално 
агентство с мнозинство от най-малко:
(i)	
в случай на Запазен въпрос със 
75 % от общата сума по главниците 
на неизплатените Облигации; или
(ii)	 в случай на въпроси, които не са 
Запазен въпрос, 50 % от общата 
сума по главниците на неизпла­
тените Облигации, които са пред­
ставени на заседанието.
Всяко Извънредно решение, надлежно 
прието на всяко такова заседание, се счита за 
обвързващо по отношение на всички Облига­
ционери, без значение дали те са присъствали 
на него, или не, както и дали са гласували 
за него, или не.
(д)	 Писмени решения
Договорът за фискално агентство съдържа 
и разпоредби относно Писмените решения. 
„Писмено решение“ е решение в писмена 
форма, подписано от или от името на държа­
телите на 75 % от общата сума по главниците 
на неизплатените Облигации в случаите на 
Запазен въпрос или 50 % от общата сума по 
главниците на неизплатените Облигации за 
въпроси, които не попадат в обхвата на Запа­
зен въпрос. Всяко Писмено решение може да 
бъде изложено в един или повече документи 
в същата форма, като всеки от тях следва 
да бъде подписан от или от името на един 
или повече Облигационери. Всяко Писмено 
решение следва да се счита за обвързващо 
спрямо всички Облигационери без значение 
дали то е подписано от тях, или не.
(е)	 Явна грешка и др.
Облигациите, настоящите Условия и раз­
поредбите на Договора за фискално агентство 
могат да бъдат изменяни без съгласието на 
Облигационерите с цел поправяне на явна 
грешка. Страните по Договора за фискално 
агентство могат да се съгласят да изменят 
някоя от неговите разпоредби, но Емитентът 
не следва да се съгласява с такива промени 
без съгласието на Облигационерите, освен 
ако изменението е от формално, несъщест­
вено или техническо естество или не засяга 
съществено интересите на Облигационерите.
(ж)	 Неизплатени Облигации
За целите на (i) установяване на правото на 
Облигационерите да присъстват и гласуват на 
събрание (ii) настоящото Условие 13 и Прило­
жение 3 от Договора за фискално агентство, 
както и Условие 9 (Неизпълнение), тези Обли­
гации (ако има такива), които в конкретния 
момент се държат от или от името на Емитента 
или от друго лице, което се притежава или 
контролира пряко или косвено от Емитента 
или от което и да е Учреждение, не следва 
(освен ако и докато притежанието не бъде пре­
установено) да бъдат отчитани и не следва да 
се считат за неизплатени. „Контрол“ означава 
властта, пряка или косвена, произтичаща от 
правото на собственост върху ценни книги 
с право на глас, други права на собственика 
или по друг начин, да определя управление­
то или да избира и назначава мнозинството 
от членовете на съвета на директорите или 
други лица, осъществяващи подобни функции 
вместо или заедно със съвета на директорите 
на корпорация, тръст, финансова институция 
или друго юридическо лице.
Преди всяко Събрание на Облигационерите 
или Писмено решение Емитентът следва да 
предостави на Фискалния агент удостовере­
ние от Емитента, посочващо общия брой на 
Облигациите, които се държат при обстоя­
телства, при които към датата на издаване на 
удостоверението Емитентът има властта да 
упражнява решаващите гласове по отношение 
на тези Облигации. Фискалният агент трябва 
да предостави всяко такова удостоверение на 
разположение за преглед през нормалното ра­
ботно време на неговия Определен офис, както 
и да позволи копирането на удостоверението, 
в случай че е получено обосновано искане.
(з)	 Комитет на Облигационерите
(i)	
С решение, прието на Събрание 
на Облигационерите, надлежно 
свикано и проведено в съответ­
ствие с Договора за фискално 
агентство, прието с мнозинство от 
най-малко 50 % от общата сума 
по главниците на неизплатените 
към момента Облигации или при 
писмено уведомяване на Емитента 
(с копие до Фискалния агент), 
подписано от или от името на 
държателите на най-малко 50 % 
от общата сума по главниците на 
неизплатените към момента Об­
лигации, Облигационерите могат 
да назначат комитет, съставен от 
лице или лица, които следва да 
представляват интересите на Об­
лигационерите, ако е възникнало 
някое от следните събития:
(А)	 при Неизпълнение;
(Б)	 при всеки случай или об­
стоятелство, при които след 
уведомяване, изтичане на 
период от време, издаване­
то на удостоверение и/или 
изпълнението на друго из­
искване съгласно Условие 9 
(„Неизпълнение“), те се считат 
за Неизпълнение; или